Diari Oficial de la Generalitat Valenciana


Sumari del DOGV 973, del 30-12-1988 (1988/812809)

DECRET 203/1988, de 26 de desembre, del Consell de la Generalitat Valenciana, sobre regulació del personal eventual al servei de la Generalitat Valenciana.
-----------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/12/26/203/dof/vci/html**

### Dades del document

Número de DOGV
:   973

Data del DOGV
:   30-12-1988

Secció del DOGV
:   DISPOSICIONS GENERALS

Número del document
:   1988/812809


Data del document
:   26-12-1988

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 203/1988, de 26 de desembre, del Consell de la Generalitat Valenciana, sobre regulació de personal eventual al servei de la Generalitat Valenciana.  
El Decret del Consell 141/1984, de 22 de desembre, sobre regulació del personal eventual al servei de la Generalitat Valenciana, determina a l'article segon que el nombre de llocs de treball qualificats de confiança i d'assessorament especial de lliure designació i separació no seria superior a cinc.  
Tanmateix en el temps transcorregut des de aquella data, l'àmbit de competència de la Generalitat Valenciana ha experimentat un notable increment i complexitat no solament per l'assumpció de funcions transferides per l'Administració Central, sinó com a conseqüència de la integració de l?Estat Espanyol a la Comunitat Econòmica Europea.  
Aquest canvi substancial té incidència especial a l?àrea de la Presidència de la Generalitat, necessitada, cada vegada més, de l'assessorament precís i adequat per a l'adopció de les decisions. Així mateix aquest assessorament ha de dotar-se de la flexibilitat suficient de mitjans, acords amb les necessitats de cada moment.  
En virtut de les anteriors consideracions, a proposta dels Consellers d'Economia i Hisenda i d'administració Pública, i amb la deliberació prèvia del Consell de la Generalitat Valenciana en sessió del dia 26 de desembre de 1988,  
DECRETE:  
Article primer  
Es considera personal eventual aquell a qui se li assignen les funcions expressament qualificades de confiança o assessorament especial, el nomenament i el cessament del qual, que seran lliures, corresponen exclusivament al President de la Generalitat i als Consellers.  
Aquest personal cessarà automàticament quan cesse l'Autoritat a la qual presta les funcions, sense que, en cap cas, l?exercici d'aquests llocs de treball puga constituir mèrit per a l'accés a la funció pública o la promoció interna.  
Article segon  
El personal eventual de confiança o assessorament especial serà retribuït de manera que allò que perceben s'establesca tenint en compte tant la naturalesa del lloc de treball exercit com la dedicació, el grau de preparació exigit i el nivell de titulació adequat per al millor acompliment de la funció assignada sense que, en cap supòsit, el còmput total de les retribucions d'aquest personal puga sobrepassar els crèdits pressupostaris aprovats anualment per a aquestes finalitats concretes.  
Article tercer  
El nombre de lloes de treball d'aquesta característica es fixa en un màxim de cinc per Conselleria.  
DISPOSICIO FINAL  
Aquest Decret vigirà el dia de la publicació al Diari Oficial de la Generalitat Valenciana.  
València, 26 de desembre de 1988.  
El President de la Generalitat  
JOAN LERMA I BLASCO  
El Conseller de Economia i Hisenda,   
ANTONI BIRLANGA CASANOVA  
El Conseller d'administració i Pública,   
JOAQUIM AZAGRA I ROS


Còpia Permalink ELI